Polițiștii au salvat un câine maltratat și abandonat în Maramureș. Agenții caută agresorul
Polițiștii din cadrul Biroului Pentru Protecția Animalelor Maramureș au intervenit sâmbătă pentru salvarea unui câine maltratat și abandonat. Intervenția autorităților a avut loc după mai multe zile în care animalul, care a fost strâns legat cu o sârmă de bot, s-a chinuit, situația lui fiind semnalată pe rețelele de socializare.